

รายงานการประชุมสภา อบต.ชะอวด
สมัยสามัญ สมัยที่ 1/2558 (ครั้งที่ 1)
วันที่ 27 กุมภาพันธ์ 2558 เวลา 09.30 น.
ณ ห้องประชุมสภาองค์การบริหารส่วนตำบลชะอวด
ผู้ที่มาประชุม
	ลำดับที่
	ชื่อ-สกุล
	ตำแหน่ง
	ลายมือชื่อ
	หมายเหตุ

	1
	นายวิเชียร  สงเสน
	ประธานสภา อบต.
	วิเชียร  สงเสน
	

	2
	นายวิรัตน์  ชูเขียน
	รองประธานสภา อบต.
	วิรัตน์  ชูเขียน
	

	3
	นายเสถียร  วันรัตน์
	ส.อบต.หมู่ที่ 3
	เสถียร  วันรัตน์
	

	4
	นางสุจินต์  ทองอำนาจ
	ส.อบต.หมู่ที่ 6
	สุจินต์  ทองอำนาจ
	

	5
	นายประภาส  แนมใส
	ส.อบต.หมู่ที่ 10
	ประภาส  แนมใส
	

	6
	นายนิพนธ์  สุขขนาน
	ส.อบต.หมู่ที่ 3
	นิพนธ์  สุขขนาน
	

	7
	นายอดุล  หนูเดช
	ส.อบต.หมู่ที่ 4
	อดุล  หนูเดช
	

	8
	นายสุวิทย์  รักรอด
	ส.อบต.หมู่ที่ 7
	สุวิทย์  รักรอด
	

	9
	นายทวี  ภารชาตรี
	ส.อบต. หมู่ที่ 5
	ทวี  ภารชาตรี
	

	10
	นายประภาศ  อินทร์ศวร
	ส.อบต.หมู่ที่ 4
	ประภาศ  อินทร์ศวร
	

	11
	นายประไพ  คงทอง
	ส.อบต.หมู่ที่ 2
	ประไพ  คงทอง
	

	12
	นายธนากร  อุ่นสุข
	ส.อบต.หมู่ที่ 9
	ธนากร  อุ่นสุข
	

	13
	นายภิรมย์  นนทเสน
	ส.อบต.หมู่ที่ 8
	ภิรมย์  นนทเสน
	

	14
	นายโสพล  สงสว่าง
	ส.อบต.หมู่ที่ 8
	โสพล  สงสว่าง
	

	15
	นายสมบูรณ์  จันทร์แก้ว
	ส.อบต.หมู่ที่ 7
	สมบูรณ์  จันทร์แก้ว
	

	16
	นายโชคดี  แพรกทอง
	ส.อบต.หมู่ที่ 5
	โชคดี  แพรกทอง
	

	17
	นายรณรงค์  เกื้อสังข์
	ส.อบต.หมู่ที่ 1
	รณรงค์  เกื้อสังข์
	

	18
	นายเล็ก  สุขเนาวรัตน์
	ส.อบต.หมู่ที่ 1
	เล็ก  สุขเนาวรัตน์
	

	19
	นายปรีดี  จันทร์แก้ว
	ส.อบต.หมู่ที่ 2
	ปรีดี  จันทร์แก้ว
	

	20
	นายจรุง  ปิยวิทย์
	ส.อบต.หมู่ที่ 9
	จรุง  ปิยวิทย์
	

	21
	นายคำนึง  จันทร์คง
	เลขานุการสภาอบต.
	คำนึง  จันทร์คง
	


ผู้ที่เข้าร่วมประชุม
	ลำดับที่
	ชื่อ-สกุล
	ตำแหน่ง
	ลายมือชื่อ
	หมายเหตุ

	1
	นายบุญฤทธิ์  แคล้วแก้ว
	นายก อบต.
	บุญฤทธิ์  แคล้วแก้ว
	

	2
	ส.ต.อ.ยงยศ  ดำมี
	รองนายก อบต.
	ยงยศ  ดำมี
	

	3
	นายชาญณรงค์  สมทอง
	เลขานุการ นายก อบต.
	ชาญณรงค์  สมทอง
	

	4
	นายสมใจ  ทักสิน
	กำนันตำบลชะอวด
	สมใจ  ทักสิน
	

	5
	นายไพบูลย์  สรรพกิจไพศาล
	ผู้ใหญ่บ้าน หมู่ที่ 10
	ไพบูลย์  สรรพกิจไพศาล
	

	6
	นายสามารถ  คงแก้ว
	สารวัตรกำนันตำบลชะอวด
	สามารถ  คงแก้ว
	

	7
	นายเกษม  สงเสน
	ผู้ใหญ่บ้าน หมู่ที่ 2
	เกษม  สงเสน
	

	8
	นายสุพจน์  สายฟอง
	ผู้อำนวยการกองช่าง
	สุพจน์  สายฟอง
	

	9
	นางยุพิน  ฉิมพลี
	ผู้อำนวยการกองคลัง
	ยุพิน  ฉิมพลี
	

	10
	นายจรัส   นิลทะรัตน์
	หัวหน้าสำนักงานปลัด
	จรัส   นิลทะรัตน์
	

	11
	นายวิสุทธิ์  เกื้อสังข์
	รองปลัด อบต.
	วิสุทธิ์  เกื้อสังข์
	

	12
	นางนงรัตน์  ชุมทอง
	จนท.วิเคราะห์นโยบายฯ
	นงรัตน์  ชุมทอง
	


	เปิดประชุม
	เวลา 09.30 น.
เมื่อถึงเวลาประชุม สมาชิกสภา อบต. พร้อมครบองค์ประชุม 
เลขาฯ สภา อบต. เชิญประธานสภา อบต.จุดธูปเที่ยนบูชาพระรัตนตรัย

	นายคำนึง  จันทร์คง
เลขานุการสภาฯ
	- อ่านประกาศสภา อบต. เรื่อง การเรียกประชุมสภา อบต.ชะอวด
สมัยสามัญ สมัยที่ 1 ประจำปี พ.ศ.2558

	นายวิเชียร  สงเสน
ประธานสภาฯ
	- กล่าวเปิดการประชุม และดำเนินการประชุมตามระเบียบวาระการประชุม ดังนี้

	ระเบียบวาระที่ 1
	เรื่องที่ประธานแจ้งให้ที่ประชุมทราบ
          1.1  การจัดการแข่งขันกีฬาสานสัมพันธ์ อปท.ในเขตอำเภอชะอวด (ครั้งที่ 18 ) ประจำปี พ.ศ.2558
- กำหนดจัดการแข่งขันกีฬา ระหว่างวันที่ 9 – 18 มีนาคม 2558
ณ สนามกีฬาโรงเรียนชะอวดวิทยาคาร ภายใต้ชื่อ “ชะอวดสานสัมพันธ์เกมส์” เป็นการร่วมแข่งขันกีฬา สร้างความสมัครสมาน สามัคคีกัน ระหว่างบุคลากรท้องถิ่นและท้องที่ของทุกหน่วยงานในอำเภอชะอวด จึงขอแจ้งและเชิญร่วมดำเนินการในกิจกรรมครั้งนี้ด้วยความพร้อมเพรียง ดังรายละเอียด กำหนดการต่างๆตามสูจิบัตรการจัดการแข่งขันกีฬา ที่แจกให้กับทุกท่านแล้ว
          1.2  โครงการจำหน่ายข้าวสารช่วยเหลือประชาชนเพื่อลดรายจ่าย เพิ่มรายได้ คืนความสุขให้แก่ประชาชนของจังหวัดนครศรีธรรมราช เป็นการจัดกิจกรรมจำหน่ายข้าวสาร ระยะที่ 2 โดยให้ อบต.แจ้งเป้าหมาย ความต้องการข้าวสารให้จังหวัด และจะมีการแจ้งจุดส่งข้าวสารมายังอำเภอ เพื่อกระจายให้แต่ละแห่งต่อไป
ซึ่งขณะนี้ ทางสำนักงานปลัด ประสานไปยังผู้ใหญ่บ้าน และสมาชิกองค์การบริหารส่วนตำบลชะอวด ทุกหมู่บ้านแล้ว และได้เป้าหมายจำนวนผู้ที่ต้องการข้าวสารเรียบร้อยแล้ว เพื่อแจ้งจังหวัดต่อไป ครับ


	ระเบียบวาระที่ 2
	รับรองรายงานการประชุมสภา อบต.ชะอวด (สมัยสามัญ สมัยที่ 4/2557วันที่ 29 สิงหาคม 2557)

	นายวิเชียร  สงเสน
ประธานสภาฯ
	เชิญประธานกรรมการตรวจรายงานการประชุม ครับ

	นายเล็ก  สุขเนาวรัตน์
ประธานกรรมการฯ
	ท่านประธานสภา และ ส.อบต.ชะอวดทุกท่าน
คณะกรรมการตรวจรายงานการประชุมสภาฯ ครั้งที่ผ่านมาแล้ว เห็นว่าดำเนินการไปถูกต้อง ครบถ้วนแล้วครับ

	นายวิเชียร  สงเสน
ประธานสภาฯ
	- ไม่ทราบท่านสมาชิกสภาฯ ใครจะขอแก้ไขตรงไหนบ้าง 
เชิญครับ
- เมื่อไม่มี ขอรับรองรายงานการประชุม ครับ

	มติที่ประชุม
	รับรองเอกฉันท์


	ระเบียบวาระที่ 3
	การกำหนดสมัยประชุม สมัยสามัญ ประจำปี พ.ศ.2558และกำหนดสมัยประชุมสมัยสามัญสมัยแรกของปีถัดไปพ.ศ.2559

	นายวิเชียร  สงเสน
ประธานสภาฯ
	การกำหนดสมัยประชุมสมัยสามัญ ประจำปี พ.ศ.2558
เชิญ สมาชิกสภาฯ เสนอกำหนดให้มี 2 สมัย หรือหลายสมัย แต่ไม่เกิน 4 สมัย เชิญครับ

	นายโสพล  สงสว่าง
ส.อบต. ม.8
	ท่านประธานสภาฯ ส.อบต ชะอวด ทุกท่าน
ผมขอเสนอกำหนดสมัยประชุมสมัยสามัญ 4 สมัยครับ

	นายวิเชียร  สงเสน
ประธานสภาฯ
	- ขอผู้รับรองด้วยครับ
     ผู้รับรอง 1. นายประภาส  แนมใส     ส.อบต. ม.10
    2. นายภิรมย์  นนทเสน      ส.อบต. ม.8
- ไม่ทราบสมาชิกสภาฯ ท่านใดจะเสนอเป็นอย่างอื่น เชิญครับ
เมื่อไม่มีขอมติสภาฯ ใครเห็นขอบตามที่เสนอกำหนดสมัยสามัญ 
ประจำปี พ.ศ.2558 จำนวน 4 สมัย ขอให้ยกมือ ครับ

	มติที่ประชุม
	เห็นชอบเอกฉันท์
การกำหนดสมัยประชุมสามัญ ในแต่ละสมัยจะเริ่มเมื่อใดและกำหนดกี่วัน

	นายวิเชียร  สงเสน
ประธานสภาฯ
	-  ต่อไปกำหนดสมัยประชุมสามัญ ในแต่ละสมัยจะเริ่มเมื่อใดและกำหนดกี่วัน ทั้งนี้ สมัยแรก หรือ สมัยที่ 1 ประจำปี พ.ศ.2558 ได้ดำเนินการแล้ว
จึงขอเชิญเสนอ สมัยสามัญ สมัยที่ 2 ถึงสมัยที่ 4 ตามลำดับครับ

	นายประภาส  แนมใส
ส.อบต. ม.10
	ท่านประธานสภา ส.อบต. ชะอวด ทุกท่าน
ขอเสนอกำหนดสมัยประชุมสามัญ ประจำปี พ.ศ.2558
· สมัยสมัญที่ 2 เริ่มวันที่ 16 – 30 มิถุนายน 2558
· สมัยสมัญที่ 3 เริ่มวันที่ 13 – 27 สิงหาคม 2558
· สมัยสมัญที่ 4 เริ่มวันที่ 16 – 30 ธันวาคม 2558

	นายวิเชียร  สงเสน
ประธานสภาฯ
	ขอผู้รับรองด้วยครับ
1. นายโสพล  สงสว่าง     ส.อบต. ม.10
2. นายสมบูรณ์  จันทร์แก้ว      ส.อบต. ม.7
· ไม่ทราบสมาชิกสภาฯ ท่านใดจะเสนอเป็นอย่างอื่นบ้าง
· เมื่อไม่มีขอมติสภาฯ ใครเห็นชอบตามที่เสนอดังกล่าวขอให้ยกมือครับ

	มติที่ประชุม
	เห็นชอบเอกฉันท์
การกำหนดสมัยประชุมสมัยสามัญ สมัยแรกของปีถัดไป ( พ.ศ.2559)

	นายวิเชียร  สงเสน
ประธานสภาฯ
	-  ต่อไป กำหนดสมัยประชุมสมัยสามัญ สมัยแรกของปีถัดไป ( พ.ศ.2559)
จะเริ่มเมื่อใด และกี่วัน ทั้งนี้ต้องไม่เกิน 15 วัน เชิญเสนอครับ

	นายประภาส  แนมใส
ส.อบต. ม.10
	ท่านประธานสภา ส.อบต ชะอวด ทุกท่าน
ขอเสนอกำหนดสมัยสามัญ สมัยแรก ประจำปี พ.ศ.2559
· เริ่มวันที่ 13 – 27 กุมภาพันธ์ 2559

	นายวิเชียร  สงเสน
ประธานสภาฯ
	ขอผู้รับรองด้วยครับ
1. นายประภาศ  อินทร์ศวร     ส.อบต. ม.4
2. นายธนากร  อุ่นสุข ส.อบต. ม.9
· ไม่ทราบสมาชิกสภาฯ ท่านใดจะเสนอเป็นอย่างอื่นเชิญครับ
· เมื่อไม่มี จะขอมติสภาฯ ใครเห็นชอบตามที่เสนอขอให้ยกมือ ครับ

	มติที่ประชุม
	เห็นชอบเอกฉันท์


	ระเบียบวาระที่ 4
	ญัตติขออนุมัติจ่ายขาดเงินสะสม ประจำปีงบประมาณฯ พ.ศ.2558 
(หน่วยงานกองช่าง)

	นายวิเชียร  สงเสน
ประธานสภาฯ
	เชิญนายก อบต. ได้เสนอรายละเอียดในญัตติขอจ่ายขาดเงินสะสม งบประมาณรายจ่าย ประจำปี 2558 ครับ

	นายบุญฤทธิ์  แคล้วแก้ว
นายกอบต. ชะอวด
	ท่านประธานสภา  ส.อบต ชะอวด ทุกท่าน
ตามที่เสนอญัตติ ขอจ่ายขาดเงินสะสม ต่อสภาฯ เพื่อพิจารณอนุมัติ ในโครงการก่อสร้างถนนลาดยางแบบแอสฟัลท์ติคคอนกรีต สายท่าสะท้อน ม.2 ถึงจิกพนม ม.6 ต.ชะอวด ขนาดผิวจราจรกว้าง 6 เมตร ระยะทางยาว 1,300 เมตร หนา 0.05 เมตร ไหล่ทางหินคลุกทั้งสองข้าง ๆ ละ 1 เมตร หรือมีพื้นที่ก่อสร้างไม่น้อยกว่า 10,400 ตารางเมตร ตามแบบแปลน อบต.ชะอวด นั้น ด้วยเหตุผลความจำเป็น แก้ไขปัญหาความเดือดร้อนของประชาชนทั้งสองข้างถนน สายดังกล่าว ที่ประสบกับฝุ่นละอองอยู่ตลอดเวลา ทั้งกลางวัน กลางคืน และมีโรงเรียนวัดจิกพนม ซึ่งเป็นโรงเรียนขยายโอกาส มีเด็กนักเรียน 
ป.1 – ม.3 ที่ได้รับความเดือดร้อน ที่เดินทางทุกเช้า-เย็น และมีวัดจิกพนม    ในเส้นทางดังกล่าวด้วย จึงเป็นความเดือดร้อนและจำเป็นอย่างเร่งด่วน      เพื่อแก้ปัญหาดังกล่าวประกอบกับถนนเป็นหลุม บ่อ ตลอดสาย จากฤดูฝนที่ผ่านมา จึงต้องขออนุมัติจ่ายขาดเงินสะสม ซึ่งไม่ได้ตั้งงบประมาณจ่ายไว้ในข้อบัญญัติงบฯ พ.ศ.2558 และมีงบประมาณไม่เพียงพอที่จะโอนไปตั้งจ่ายรายการใหม่ โดยขออนุมัติจ่ายขาดเงินสะสม ประจำปีงบฯ 2558 
จำนวน 6,223,000 บาท ส่วนรายละเอียดประมาณการ และแบบแปลน    ให้ช่างชี้แจงครับ

	นายวิเชียร  สงเสน
ประธานสภาฯ
	เชิญ ผอ.กองช่าง ชี้แจงในรายละเอียดครับ

	นายสุพจน์  สายฟอง
ผอ.กองช่าง
	ท่านประธานสภา  ส.อบต ชะอวด ทุกท่าน
ตามแบบแปลนการก่อสร้างถนนลาดยาง พร้อมการประมาณราคา ซึ่งอยู่ในมือทุกท่านแล้ว จะมีรายละเอียดการประมาณราคา ตามอัตราการตั้งงบฯ ต่ำกว่า 5 ล้านบาท การคิดค่า Factor F ใช้ 1.3574 และ รวมถึงการตีเส้นจราจรด้วยครับ

	นายวิเชียร  สงเสน
ประธานสภาฯ
	เชิญท่านสมาชิกสภา ได้อภิปราย การขอจ่ายขาดเงินสะสม ในโครงการดังกล่าว ครับ

	นายเล็ก  สุขเนาวรัตน์
ส.อบต. ม.1
	ท่านประธานสภา  ส.อบต ชะอวด ทุกท่าน
ตามที่ นายก อบต. ชี้แจงโครงการ พร้อมเหตุผลที่จำเป็นเร่งด่วน เพื่อการแก้ปัญหาความทุกข์ของประชาชน เด็กนักเรียน รวมถึงพระด้วยนั้น ผมเห็นด้วยอย่างยิ่งครับ

	นายทวี  ภารชาตรี
ส.อบต. ม.5
	ท่านประธานสภา  ส.อบต ชะอวด ทุกท่าน
ถนนสายท่าสะท้อน ม.2 – จิกพนม ม.6 ต.ชะอวด เป็นเส้นทางสายหลักที่มีมานานแล้ว แต่สภาพถนนปัจจุบัน ลำบากต่อการสัญจรและเป็นเส้นทางเชื่อมต่อถึง ต.บ้านตูล ระยะทางยาว ชาวบ้านสองข้างทางเดือดร้อน ฝุ่นละอองเยอะมากตลอดเวลา นักเรียนมาโรงเรียน พระวัดจิกพนมเดือดร้อน ลำบากมาก ถึงแม้ว่าใช้งบฯ สูงก็ถือว่าจำเป็นมากครับ

	นายปรีดี  จันทร์แก้ว
ส.อบต. ม.2
	ท่านประธานสภา  ส.อบต ชะอวด ทุกท่าน
ต้องขอบคุณท่าน นายก.อบต.ที่เห็นความจำเป็นเร่งด่วน ในการขอจ่ายขาดเงินสะสม โครงการก่อสร้างถนนลาดยางสายนี้ ซึ่งผ่านสถานที่ราชการและวัดเป็นความสำคัญส่วนรวมของการแก้ปัญหา ความเดือดร้อน ของประชาชนครู    เด็กนักเรียน รวมถึงพระด้วย ครับ

	นางสุจินต์  ทองอำนาจ
ส.อบต. ม.6
	ท่านประธานสภา  ส.อบต ชะอวด ทุกท่าน
ถือว่า เป็นความเหมาะสม ของการจ่ายขาดเงินสะสม ในโครงการก่อสร้างถนนลาดยาง สายดังกล่าว ซึ่งจำเป็นเร่งด่วน เพื่อแก้ไขปัญหา ความเดือดร้อน ที่สัญจรลำบาก และฝุ่นละอองมาก

	นายนิพนธ์  สุขขนาน
ส.อบต. ม.3
	ท่านประธานสภา  ส.อบต ชะอวด ทุกท่าน
ผมเห็นด้วยอย่างยิ่ง เช่นเดียวกับท่านสมาชิกสภาฯ ที่กล่าวมานั้น เพราะปัญหาฝุ่นละออง ชาวบ้านสองข้างทางเดือดร้อนเป็นทุกข์หนัก ยิ่งเป็นช่วงฤดูแล้งที่ยาวนาน ผมขับรถไปถนนเส้นดังกล่าว ก็เห็นใจจริง ๆ ครับ

	นายวิเชียร  สงเสน
ประธานสภาฯ
	- เชิญสมาชิกสภา ท่านอื่น ใครจะเสนอ อภิปราย ในญัตติที่ นายก.อบต.เสนอมาอีกบ้าง
- เมื่อไม่มี ต่อไปจะขอมติสภาฯ ใครอนุมัติให้จ่ายขาดเงินสะสม ประจำปีงบฯ 2558 ในโครงการก่อสร้างถนนลาดยาง สายท่าสะท้อน ม.2 – จิกพนม ม.6 ต.ชะอวด จำนวน 6,223,000 บาท ตามรายละเอียดดังกล่าว ขอให้ยกมือครับ

	มติที่ประชุม
	อนุมัติเอกฉันท์

	
	

	ระเบียบวาระที่ 5
	เรื่องอื่นๆ

	นายวิเชียร  สงเสน
ประธานสภาฯ
	- ไม่ทราบท่านสมาชิกสภาอบต. ใครมีเรื่องอื่นที่จำเป็นจะต้องเสนอบ้าง     เชิญครับ

	นายนิพนธ์  สุขขนาน
ส.อบต.ม.3
	ท่านประธานสภา ส.อบต. ชะอวด ทุกท่าน
ขอแจ้งการซ่อมถนนลาดยาง สายป้ายยักคอ – แม่น้ำ ม.3 เป็นหลุมบ่อมากแล้ว จะดำเนินเมื่อไหร่ ช่วยเร่งดำเนินการหน่อยครับ

	นายภิรมย์  นนทเสน
ส.อบต. ม.8
	ท่านประธานสภา ส.อบต ชะอวด ทุกท่าน
ก็พูดกันหลายครั้ง ในการทำท่อระบายน้ำคลองชวดลำเท็ง ที่น้ำกัดเซาะจนขาด ผู้ใช้เส้นทางไปสวนยาง สวนปาล์ม ไปไม่ได้ ให้กองช่างไปดูและช่วยดำเนินการครับ

	นายเล็ก  สุขเนาวรัตน์
ส.อบต. ม.1
	ท่านประธานสภา ส.อบต ชะอวด ทุกท่าน
- บ้านท้องถิ่นไทย ของ อบต.ก่อสร้างที่ดิน อุทิศ ม.5 ต.ชะอวด ยังไม่มีประปา ไฟฟ้า ขอช่วยดำเนินการให้หน่อยครับ
- ผมขอนำเสนอว่า ในการเดินขบวนพาเหรดของการจัดแข่งขันกีฬา สานสัมพันธ์ อปท.ครั้งที่ 18 ประจำปี 2558 ณ โรงเรียนชะอวดวิทยาคาร     โดยเริ่มขบวน จากตลาดชะอวด ช่วงนี้แดดจัด หน้าแล้ง ควรดูแล 
การปฐมพยาบาล ควรจัดการบริการให้ดี ผมขออาสาร่วมด้วยครับและฝ่ายดำเนินการจัดสถานที่ แสง เสียง ให้ประธานกรรมการนัดคุยรายละเอียด     เพื่อร่วมดำเนินการกันต่อไปครับ

	นายวิเชียร  สงเสน
ประธานสภาฯ
	ท่านนายก อบต. ส.อบต. ชะอวด ทุกท่าน
อบต.ชะอวด เป็นเจ้าภาพ การจัดการแข่งขันกีฬาสานสัมพันธ์ ท้องถิ่นและท้องที่ อำเภอชะอวด เป็นเรื่องสำคัญ เป็นภาพลักษณ์ของท้องถิ่น ต้องขอความร่วมมือทุกคนครับ

	นายประภาส  แนมใส
ส.อบต. ม.10
	ท่านประธานสภา  ส.อบต ชะอวด ทุกท่าน
ขอประสาน การแก้ปัญหาความเดือดร้อนชาวบ้าน ม.10 ไม่มีประปาใช้     ซอยถนนข้าง ร.ร.ม.ศ. และซอยถนนสายบ้านนางเสนอปานนิล ช่วยดำเนินการ  ด้วยครับ

	นายโสพล  สงสว่าง
ส.อบต. ม.8
	ท่านประธานสภา  ส.อบต ชะอวด ทุกท่าน
ต้องขอขอบคุณ ท่านนายก อบต. และกองช่างในการประสานของบฯ ก่อสร้างถนน คสล. สายโคกแต้ว ม.8 ชาวบ้านได้ประโยชน์มากครับ

	นายทวี  ภารชาตรี
ส.อบต.ม.5
	ท่านประธานสภา ส.อบต ชะอวด ทุกท่าน
ตามที่ อบต.ชะอวด จัดโครงการสอนเสริมภาษาต่างประเทศ และดำเนินการอยู่ที่สำนักงานอบต. แต่มีเด็กส่วนหนึ่งที่ไม่เรียน ขับขี่รถจักรยานยนต์ก่อกวนวนเวียน สร้างความรำคาญเด็กกำลังเรียนอยู่ จึงขอความร่วมมือดูแลเรื่องนี้ด้วยครับ

	นายวิสุทธิ์  เกื้อสังข์
รองปลัด อบต.
	ท่านประธานสภา  ผู้บริหาร และส.อบต ชะอวด ทุกท่าน
ผมขอนำเรียนในเรื่องต่างๆ ที่ได้พูดคุยกันในสภาฯ ดังนี้ครับ
1. การรบกวนของเด็กนอก ต่อการเรียนการสอนภาษาต่างประเทศ ซึ่งมีแนวทางให้ครูผู้สอนบันทึกผู้ที่มาเรียน กรณีไม่มาเรียน หรือไม่เข้าเรียน จะแจ้งผู้ปกครองทราบ ส่วนเด็กที่รบกวน เบื้องต้นได้ประสานสายตรวจประจำตำบลดำเนินการตามขั้นตอนแล้ว
2. การจัดสถานที่ สนามแข่งขันกีฬาสานสัมพันธ์ อปท.อำเภอชะอวด
ณ สนามแข่งขันกีฬาโรงเรียนชะอวดวิทยาคาร เริ่มอังคารหน้า วันที่ 3 มีนาคม 2558 ก็ขอนัดไปพร้อมกัน และต้องขอขอบคุณ ท่านสมาชิกสภา ที่เป็นห่วงการเดินทาง ขบวนพาเหรด ซึ่งเรามีรถพยาบาลเคลื่อนที่และมีรถจักรยานยนต์บริการ ดูแลให้อยู่ครับ

	นายจรุง ปิยวิทย์
ส.อบต. ม.9
	ท่านประธานสภา  ส.อบต ชะอวด ทุกท่าน
· การพิจารณาจ่ายขาดเงินสะสม ครั้งต่อไป ขอช่วยดำเนินการทำถนนลาดยางสายหน้าโรงเรียนชะอวดวิทยาคารด้วย
· การอาบน้ำผู้สูงอายุที่จะถึงปีนี้ ควรจัดรดน้ำผู้สูงอายุในสวนสมเด็จ เจ้าฟ้าจุฬาภรณ์
· ขอให้เพิ่ม ติดตั้งไฟฟ้า ในจุดเสี่ยงต่างๆของพื้นที่ หมู่ที่ 9 ด้วยครับ เพื่อความปลอดภัยในชีวิตและทรัพย์สินของประชาชน

	นายปรีดี  จันทร์แก้ว
ส.อบต. ม.2
	ท่านประธานสภา  ส.อบต ชะอวด ทุกท่าน
· ขอฝากถึงการซ่อมแซมถนนลาดยาง สายท่าสะท้อน – บ้านอดีต ผู้ใหญ่บ้าน สมนึก หมู่ 7 ช่วยเร่งสั่งยางมะตอย มาดำเนินการ เพราะขณะนี้เป็นหลุม บ่อเยอะมาก
· ช่วยดำเนินการระบบประปาหมู่บ้าน หมู่ 2 บ้านท่าสะท้อน ชาวบ้านเดือนร้อนเรื่องน้ำช่วงหน้าแล้ง

	นายวิเชียร  สงเสน
ประธานสภาฯ
	เชิญท่านนายก อบต.ได้ให้รายละเอียดถึงการดำเนินการ ในเรื่องต่างๆ ที่สมาชิกสภาฯ กล่าวมาครับ

	นายบุญฤทธิ์  แคล้วแก้ว
นายกอบต. ชะอวด
	ท่านประธานสภา  ส.อบต ชะอวด ทุกท่าน
ผมขออนุญาต เรียนชี้แจง ตามที่เพื่อนสมาชิกสภา แจ้งประธานสภาฯ ที่ประชุม ดังนี้
· การฝังท่อระบายน้ำ หมู่ที่ 8 ขณะนี้เราถมดินหน้าฝายเสร็จ จะเข้าดำเนินการซึ่งเป็นช่วงแล้ง
· การก่อสร้างถนน คสล.ที่ได้รับงบประมาณสนับสนุน กำลังดำเนินการก่อสร้าง ส่วนโครงการก่อสร้างศูนย์พัฒนาเด็กเล็ก ข้างสำนักงาน อบต. ประกาศจัดจ้างไป 2 ครั้ง ไม่มีผู้รับจ้าง จึงขอจัดจ้าง โดยวิธีพิเศษต่อไป
· การก่อสร้างบ้านท้องถิ่นไทย หมู่ที่ 5 ยังขาดไฟฟ้าจะเร่งดำเนินการ ไปพบการไฟฟ้าส่วนภูมิภาคชะอวด เพื่อขยายเขต และน้ำประปาเราจะขยายเขตท่อไปเองได้ จะดำเนินการเลย
· การขุดลอกคลอง โดยกรมชลประทาน ขณะนี้ดำเนินการแล้วเสร็จ สายบางไอบ่อ หมู่ที่ 1 และกำลังดำเนินการขุดลอกคูรอบใน สวนสมเด็จฯ ทั้งหมด
· ประปา หมู่ที่ 2 บ้านท่าสะท้อน หน้าแล้งน้ำแห้ง เพราะเป็นประปาระบบผิวดิน ทำให้น้ำเปรี้ยว ก็ต้องหาทางแก้ไขปัญหาต่อไป
· ไฟฟ้ามีโครงการจะขยายเขต จากหมู่ที่ 2 ไปหมู่ที่ 7 ถึงหมู่ที่ 4 ต่อไป และขอฝากสมาชิกสภาฯ ในแต่ละหมู่บ้าน ช่วยดูแลปัญหา ความเดือดร้อนชาวบ้านด้วย

	นายวิเชียร  สงเสน
ประธานสภาฯ
	ต้องขอขอบคุณท่านนายกฯ ไม่ทราบใครมีอะไรอีกบ้าง

	นายเล็ก  สุขเนาวรัตน์
ส.อบต. ม.1
	ท่านประธานสภา  ส.อบต ชะอวด ทุกท่าน
การขุดลอกคลอง บางไอบ่อ หมู่ 1 ได้รับคำติชมจากชาวบ้านพอสมควร รถขุดเดินขอบคลอง ทำให้ทรัพย์สินชาวบ้านเสียหาย ผมเองไม่มีรายละเอียดก่อนเข้าดำเนินการ การขุดคลองไม่ได้ผลดีเท่าที่ควร

	นายรณรงค์  เกื้อสังข์
ส.อบต. ม.1
	ท่านประธานสภา  ส.อบต ชะอวด ทุกท่าน
ขอติดตามการดำเนินการขุดลอกคูระบายน้ำ หมู่ 1 (หน้า ธ.ก.ส.ชะอวด)     ทำเมื่อไหร่ ชาวบ้านสอบถาม และควรจัดการช่วงแล้งนี้

	นายเสถียร  วันรัตน์
ส.อบต. ม.3
	ท่านประธานสภา  ส.อบต ชะอวด ทุกท่าน
การดำเนินการขุดลอกคูระบายน้ำรอบในสวนสมเด็จฯ ชาวบ้านบ่นน้อยใจ กรณีตัดไม้แนวขอบคูที่ขุด ถ้าชาวบ้านไปตัดต้องซื้อ ซึ่งรถขุดทำลายเสียหายไปเท่าไหร่และการจับปลาก็ทำไม่ได้ แต่พวกเขาเองกลับทำได้มันน่าน้อยใจจริงครับ

	นายจรุง  ปิยวิทย์
ส.อบต. ม.9
	ท่านประธานสภา  ส.อบต ชะอวด ทุกท่าน
· ควรจัดทำโครงการ ติดตั้งพระบรมฉายาลักษณ์พระบาทสมเด็จ     พระเจ้าอยู่หัวฯ ให้ดูดีบริเวณพื้นที่เขต อบต.ชะอวด
· ในวันที่ 9 มีนาคม 2558 พิธีเปิดสนาม การจัดแข่งขันกีฬาสานสัมพันธ์ อปท.อำเภอชะอวด ควรมีการดับฝุ่นละออง ซึ่งมีผู้คนจำนวนมากร่วมงาน

	นายวิเชียร  สงเสน
ประธานสภาฯ
	ท่านนายก ส.อบต. ชะอวดทุกท่าน ในการดำเนินงานต่างๆ นายก อบต.ก็รับ จะแก้ไขดำเนินการ แต่ทั้งนี้เราต้องดูรายละเอียด และพื้นที่จริงๆ เช่นการ    ขุดลอกคูระบายน้ำ ของหมู่ที่ 1 ระบายน้ำไปเขตเทศบาลตำบลชะอวด       ซึ่งทำการรื้อฝาออก แต่ของเราต่ำกว่า จึงต้องพิจารณาดำเนินการ การไหลของน้ำไปทางไหน
· ไม่ทราบใครมีเรื่องอะไรอีกบ้างครับ เมื่อไม่มีสำหรับวันนี้            ต้องขอขอบคุณท่านนายก อบต. ท่านสมาชิกสภาฯ ผู้เข้าร่วมการประชุม    ทุกท่านครับ

	ปิดประชุม
	เวลา 13.05 น.

	
	

	
	



                         คำนึง     จันทร์คง
                                                     (นายคำนึง     จันทร์คง)
                                            ปลัดองค์การบริหารส่วนตำบลชะอวด
                                      เลขานุการสภาองค์การบริหารส่วนตำบลชะอวด.














คณะกรรมการตรวจรายงานการประชุมได้ตรวจรายงานการประชุมนี้   เมื่อวันที่   5  เดือน สิงหาคม  พ.ศ. 
2558   เวลา   14.00  น.  ณ.  องค์การบริหารส่วนตำบลชะอวด

(ลงชื่อ)       เล็ก   สุขเนาวรัตน์  ประธานกรรมการตรวจรายงานการประชุม
(นายเล็ก    สุขเนาวรัตน์)
(ลงชื่อ)	     ทวี  ภารชาตรี       กรรมการตรวจรายงานการประชุม
  (นายทวี   ภารชาตรี)
 (ลงชื่อ)      เสถียร  วันรัตน์      เลขานุการตรวจรายงานการประชุม      
                   (นายเสถียร    วันรัตน์)
สภาองค์การบริหารส่วนตำบลชะอวด รับรองรายงานการประชุมสภา    สมัยสามัญ  สมัยที่   1   แล้ว              
ในการประชุมสภาอบต.ชะอวด  สมัยสามัญ  สมัยที่  2  ประจำปี 2558  เมื่อวันที่  30  เดือน มิถุนายน
พ.ศ. 2558


	             (ลงชื่อ)    วิเชียร   สงเสน
            	                     (นายวิเชียร     สงเสน)
	         ประธานสภาองค์การบริหารส่วนตำบลชะอวด


